stanford-oval/wikipedia huggingface dataset:
การลูกเสือสำหรับเด็กชาย
เนื้อหา > ตอนที่ 5 การช่วยชีวิตและความรักชาติ

หนังสือในปักษ์ที่ห้า หน้า 271 - 334 ประกอบด้วยบทที่ 8 การช่วยชีวิต หรือการปฏิบัติเมื่อมีเหตุร้าย และบทที่ 9 ความรักชาติ หรือหน้าที่พลเมือง
| --- | --- |
23: จงเตรียมพร้อมสำหรับเหตุไม่คาดฝันเสมอ เหรียญเซนต์จอห์น การฝึกปฏิบัติช่วยชีวิต
24: เหตุร้ายและวิธีการปฏิบัติ ความตื่นกลัว การหนีไฟ ทิศทาง การช่วยคนจมน้ำ การช่วยคนตกม้า อุบัติเหตุต่าง ๆ สุนัขบ้า การฝึกปฏิบัติช่วยชีวิต
25: การช่วยเหลือผู้อื่น การปฐมพยาบาล งูกัด ทรายเข้าตา การฆ่าตัวตาย การขนย้ายผู้ป่วย
26: จักรวรรดิของเรา (สมัยนั้นเป็น จักรวรรดิบริเตน) จักรวรรดิเจริญอย่างไร จักรวรรดิอยู่ได้ด้วยอะไร
27: หน้าที่พลเมือง หน้าที่ของลูกเสือในฐานะพลเมือง หน้าที่ในฐานะทหาร การแม่นปืน การช่วยเหลือตำรวจ เกม
28: รวมกันเราอยู่ แยกหมู่เราตาย (united we stand, divided we fall) กองทัพบกและเรือของเรา ธงชาติของเรา รัฐบาลของเรา กษัตริย์ของเรา
เนื้อหา > ตอนที่ 6 หมายเหตุสำหรับผู้กำกับลูกเสือ เกม การฝึกปฏิบัติ และนิทรรศการ

หนังสือในปักษ์ที่หก หน้า 335 - 398 มีบทเดียวสำหรับใช้เป็นคู่มือผู้กำกับลูกเสือ
| --- | --- |
 : การเล่นเกม อย่ามองข้ามไป, จักรวรรดิบริเตนต้องการท่าน, จักรวรรดิโรมันล่มสลายเพราะพลเมืองเลว, พลเมืองเลวมีมากในปัจจุบัน, ฟุตบอล, พลเมืองที่ดีในวันหน้าคืออะไร, การลูกเสือในยามสงบ, การทหาร, การสอนวิชาลูกเสือ, หน่วยงานที่ควรติดต่อ, คำแนะนำ, จงเตรียมพร้อม, ห้องสโมสร, คู่มือสอน, คำแนะนำแลบะวิธีการสอน, การจินตนาการ, หน้าที่ต่อผู้น้อย, วินัย, ศาสนา, ความต่อเนื่อง, การพัฒนาบุคลิกภาพ
 : วิชาลูกเสือขั้นต้น การสะกดรอย พืชพรรณและสัตว์นานาชนิด ชีวิตในค่าย การหาทิศทาง ความอดทนและสุขภาพ เกียรติของอัศวิน การช่วยชีวิตและปฐมพยาบาล ความรักชาติ การถล่มกรุงเดลี เพลงชาติต่าง ๆ กีฬา
 : คำแนะนำการจัดนิทรรศการ
 : เรื่องราวของการลูกเสือ
 : ใบแก้คำผิด
สถานะลิขสิทธิ์

สมาคมลูกเสือสหราชอาณาจักร เป็นผู้ทรงลิขสิทธิ์ในหนังสือ การลูกเสือสำหรับเด็กชาย ในสหราชอาณาจักรจวบจนวันที่ 31 ธันวาคม พ.ศ. 2544 ที่ผ่านมา เนื่องจากสิ้นปีที่ 70 นับแต่ผู้สร้างสรรค์ตาย ปัจจุบันจึงมีสถานะเป็นงานอันไม่มีลิขสิทธิ์ เว้นแต่จะมีการแก้ไขโดยผู้อื่น ก่อนหน้านี้การทำสำเนาต้องได้รับอนุญาตจากสมาคมฯ ในส่วนของสหรัฐอเมริกา คณะลูกเสือแห่งสหรัฐอเมริกา ได้รับลิขสิทธิ์จากเบเดน-โพเอลล์ โดยตรง เขียนเป็นหนังสือเรื่อง คู่มือลูกเสือ ในปี  พ.ศ. 2453
ในประเทศไทย หนังสือ การลูกเสือสำหรับเด็กชาย แปลโดยอภัย จันทวิมล เมื่อ พ.ศ. 2518 และจัดพิมพ์โดยองค์การค้าของคุรุสภา
หนังสือเล่มอื่น

เบเดน-โพเอลล์ เขียนหนังสือเล่มอื่นด้วย อาทิ
คู่มือลูกหมาป่า (The Wolf Cub's Handbook, พ.ศ. 2459) เป็นคู่มือลูกเสือสำรอง
การท่องสู่ความสำเร็จ (Rovering to Success, พ.ศ. 2465) เป็นคู่มือลูกเสือชาวบ้านวัยหนุ่ม
มือขวาของผู้กำกับลูกเสือ (Aids to Scoutmastership, พ.ศ. 2463) เป็นคู่มือผู้กำกับลูกเสือ
แหล่งข้อมูลอื่น

หนังสือ การลูกเสือสำหรับเด็กชาย ต้นฉบับภาษาอังกฤษ
คดีระหว่างพนักงานอัยการจังหวัดชลบุรีกับณัชกฤช จึงรุ่งฤทธิ์

| คดีระหว่างพนักงานอัยการจังหวัดชลบุรี โจทก์ ณัชกฤช จึงรุ่งฤทธิ์ จำเลย |
| --- | --- |

หน้าแรกของสำเนาคำพิพากษาศาลฎีกา
สาระแห่งคดี
คำฟ้อง: ข้อความของจำเลยเป็นการใส่ความ หมิ่นประมาท ดูหมิ่นรัชกาลที่ 4 ซึ่งเป็นพระมหากษัตริย์ในอดีต
คำขอ: ลงโทษตามประมวลกฎหมายอาญา มาตรา ๑๑๒ และนับโทษจำคุกจำเลยคดีนี้ต่อจากโทษจำคุกจำเลยในคดีดังกล่าว
คู่ความ
โจทก์: พนักงานอัยการจังหวัดชลบุรี
จำเลย: ณัชกฤช จึงรุ่งฤทธิ์
ศาล
ศาล: ศาลฎีกา
ผู้พิพากษา: ทวีป ตันสวัสดิ์ พศวัจน์ กนกนาก ศิริชัย วัฒนโยธิน
คำพิพากษา
คำพิพากษา: คำพิพากษาศาลฎีกาที่ 6374/2556
พิพากษา
" จำคุก 4 ปี ลดโทษให้กึ่งหนึ่งคงจำคุก 2 ปี โทษจำคุกให้รอการลงโทษ 2 ปี ให้จำเลยไปรายงานตัวต่อพนักงานคุมประพฤติทุก 4 เดือนต่อครั้ง 1 ปี กับให้จำเลยกระทำกิจกรรมบริการสังคมหรือสาธารณประโยชน์ 12 ชั่วโมง "
ลงวันที่: 8 พฤษภาคม 2556
กฎหมาย: ประมาลกฎหมายอาญา มาตรา 112, เทียบเคียงประมวลกฎหมายอาญา มาตรา 327 (บางส่วน)
คดีระหว่างพนักงานอัยการจังหวัดชลบุรีกับณัชกฤช จึงรุ่งฤทธิ์ เป็นคดีอาญาระหว่างพนักงานอัยการจังหวัดชลบุรี กับณัชกฤช จึงรุ่งฤทธิ์ ซึ่งเป็นผู้จัดรายการวิทยุ ศาลฎีกาพิพากษาลงโทษจำคุก 4 ปี (จำเลยรับสารภาพ ลดโทษให้กึ่งหนึ่ง) และให้รอลงอาญา 2 ปี เนื่องจากมีข้อความบางตอนดูหมิ่นพระบาทสมเด็จพระจอมเกล้าเจ้าอยู่หัว ซึงศาลฎีกาพิเคราะห์ว่าเป็นความผิดต่อองค์พระมหากษัตริย์ไทย สาวตรี สุขศรีวิเคราะห์ว่าคำพิพากษานี้ขัดต่อหลักกฎหมายอาญา และเทียบเคียงประมวลกฎหมายอาญา มาตรา 327 บางส่วนอย่างไม่ถูกต้อง
ข้อเท็จจริงแห่งคดี

พนักงานอัยการจังหวัดชลบุรี โจทก์ ฟ้องว่าจำเลยซึ่งเป็นเจ้าของและผู้จัดรายการสถานีวิทยุชุมชน กล่าวข้อความตอนหนึ่งว่า "เพราะศักดิ์ศรีของความเป็นมนุษย์ ในสิ่งใดที่เราคิดว่า เราเสียไปแล้วเนี๊ยะ ถ้าเราทำด้วยความอิสระ ทำด้วยความคิดเสรี เพื่อพี่น้องประชาชน เราไปครับ แต่ถ้าเราต้องไปแล้วต้องเป็นเหมือนกับสมัยรัชกาลที่ ๔ เราไม่เป็นครับท่าน ยุคนั้นหมดไปแล้ว" เป็นการใส่ความดูหมิ่นพระบาทสมเด็จพระจอมเกล้าเจ้าอยู่หัว (รัชกาลที่ 4) เนื่องจากทำให้ผู้ฟังเข้าใจว่าในสมัยนั้นคนตกเป็นทาส เป็นการปกครองที่ไม่ดี จำเลยให้การรับสารภาพ ศาลชั้นต้นพิพากษาในคดีหมายเลขแดงที่ 1237/2550 ว่าจำเลยมีความผิดตามประมวลกฎหมายอาญา มาตรา 112 ให้ลงโทษจำคุก 4 ปี แต่จำเลยรับสารภาพจึงลดโทษให้กึ่งหนึ่งเหลือ 2 ปี โทษจำคุกให้รอลงอาญา 2 ปี
โจทก์อุทธรณ์ขอให้ไม่รอการลงโทษ ศาลอุทธรณ์ภาค 2 พิพากษากลับให้ยกฟ้อง โจทก์ฎีกาคัดค้านคำพิพากษาศาลอุทธรณ์ฯ
ศาลฎีกาประชุมปรึกษาแล้วเห็นว่า กฎหมายไม่ได้ระบุว่าพระมหากษัตริย์จะต้องเป็นพระมหากษัตริย์ซึ่งยังครองราชย์อยู่ และเห็นว่าบทบัญญัติดังกล่าวอยู่ในหมวดความผิดเกี่ยวกับความมั่นคงแห่งราชอาณาจักร การหมิ่นประมาทอดีตพระมหากษัตริย์กระทบถึงพระมหากษัตริย์พระองค์ปัจจุบัน หากตีความเฉพาะพระมหากษัตริย์รัชกาลปัจจุบัน จะเป็นช่องทางให้เกิดการละเมิด หมิ่นประมาทให้กระทบต่อพระมหากษัตริย์รัชกาลปัจจุบัน อีกทั้งการดูหมิ่นอดีตพระมหากษัตริย์ยังกระทบกระเทือนต่อความรู้สึกของประชาชนได้ ฎีกาโจทก์ฟังขึ้น พิพากษากลับ ให้บังคับคดีไปตามคำพิพากษาศาลชั้นต้น
บทวิเคราะห์ > การตีความขัดต่อเจตนารมณ์ของกฎหมาย

สาวตรี สุขศรีตีความเห็นว่า ผู้พิพากษาแห่งคดีนี้ไม่ได้พิจารณาเจตนารมณ์แห่งข้อกฎหมายนั้น ๆ เนื่องจากกฎหมายอาญาให้ความคุ้มครองบุคคลในตำแหน่งพิเศษ ได้แก่ พระมหากษัตริย์ พระราชินี รัชทายาทและผู้สำเร็จราชการแทนพระองค์ รัฐย่อมไม่มีหน้าที่ต้องให้ความคุ้มครองเป็นพิเศษแก่บุคคลที่ไม่ได้อยู่ในตำแหน่ง หรือพ้นจากตำแหน่งไปแล้ว คำพิพากษานี้จึงเป็นไม่เป็นการอ้างอิงยึดถือคำอธิบายใด ๆ ที่เคยมีมาก่อนปี 2556 เลย นอกจากนี้เมื่อเทียบเคียงกับฐานความผิดอื่น ๆ ในหมวด 1 "ความผิดต่อองค์พระมหากษัตริย์ พระราชินี รัชทายาท และผู้สำเร็จราชการแทนพระองค์" จะเห็นได้ว่าความผิดอื่นก็เป็นความผิดที่เกิดขึ้นได้แก่พระมหากษัตริย์องค์ที่ยังมีพระชนม์ชีพอยู่เท่านั้น
คำพิพากษายังขัดต่อหลักกฎหมายอาญา "ไม่มีความผิด ไม่มีโทษ โดยไม่มีกฎหมาย" ห้ามยกจารีตประเพณี และห้ามใช้เทียบเคียงกฎหมายใกล้เคียงอย่างยิ่ง คือ ในคำพิพากษานี้มีการยกบางส่วนของมาตรา 327 ในหมวด "ความผิดฐานหมิ่นประมาท" ว่าด้วยการใส่ความผู้ตายจนกระทบต่อผู้ที่ยังอยู่
บทวิเคราะห์ > การบังคับใช้ความบางส่วนของมาตรา 327 ของประมวลกฎหมายอาญา

สาวตรีตีความเห็นว่า มาตรา 327 แห่งประมวลกฎหมายอาญาคุ้มครองไม่อาจใช้เป็นเหตุผลในการลงโทษจำเลยในคดีนี้ ข้อหนึ่งเพราะมาตราดังกล่าวคุ้มครองชื่อเสียงเกียรติยศของบุคคลที่ยังอยู่ หาใช่ของบุคคลที่ตายไปแล้ว ข้อสอง คำอธิบายว่าถ้อยคำของจำเลยที่กล่าวถึงรัชกาลที่ 4 เป็นเหตุให้กระทบต่อพระเกียรติยศของพระมหากษัตริย์รัชกาลปัจจุบันทำให้เกิดปัญหาหลายประการ หนึ่งคือคำพิพากษาไม่เจาะจงว่าการกระทำของจำเลยกระทบต่อสิ่งใดของใคร ประการที่สอง จะกลายเป็นว่าศาลรับพิจารณาและพิพากษาคดีโดยมีฐานมาจากคำฟ้องของโจทก์ที่บรรยายองค์ประกอบความผิด มาตรา 112 ไม่ถูกต้อง และประการที่สาม เป็นการตีความเกินกว่าเจตนารมณ์ของมาตรา 327 ที่ตุ้มครองวงศ์ญาติของผู้ตายชั้นเดียวเท่านั้น
บทวิเคราะห์ > ถ้อยคำของจำเลยเข้าองค์ประกอบความผิดหรือไม่

สาวตรีตีความว่า ถ้อยคำของจำเลยไม่ได้กล่าวถึงรัชกาลที่ 4 โดยตรง เพียงแต่กล่าวถึง "สมัยรัชกาลที่ 4" ในเชิงเปรียบเทียบความแตกต่างของระบอบการเมืองการปคกรองเท่านั้น ในตำราเรียนเองก็สอนกันว่าทาสเพิ่งมายกเลิกในสมัยรัชกาลที่ 5 ก็ไม่เห็นว่ามีความผิด
แหล่งข้อมูลอื่น

ฐานข้อมูลคดีของไอลอว์
ท่าอากาศยานอางูนิ

ท่าอากาศยานอางูนิ (ญี่ปุ่น: 粟国空港; โรมาจิ: 'Aguni Kūkō') เป็นท่าอากาศยานท้องถิ่น ตั้งอยู่บริเวณเมืองอางูนิ จังหวัดโอกินาวะ ประเทศญี่ปุ่น
แหล่งข้อมูลอื่น

ท่าอากาศยานอางูนิ เก็บถาวร 2016-03-04 ที่ เวย์แบ็กแมชชีน
แนะนำท่าอากาศยานอางูนิ[ลิงก์เสีย]
คำป่า

| คำป่า |
| --- | --- |

ดอก

ผล

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับโนรา Malpighiales
วงศ์:: Linaceae Linaceae
วงศ์ย่อย:: Linoideae Linoideae
สกุล:: Reinwardtia Reinwardtia Dumort.
สปีชีส์:: Reinwardtia indica
ชื่อทวินาม
Reinwardtia indica Dumort.

Reinwardtia indica หรือ คำป่า เป็นสปีชีส์ใน Linaceae สามารถพบได้ในเทือกเขาหิมาลัย รวมถึงเป็นสปีชีส์เดียวในสกุล Reinwardtia และนำมาใส่ในอนุกรมวิธานโดย Barthélemy Charles Joseph Dumortier
การแพร่พันธุ์

ตามเทือกเขาหิมาลัยทั้งในจีนและอินเดียตอนเหนือ
การใช้

ใช้ทำเป็นสีเหลืองสำหรับย้อมสีผ้าหรือทำภาพวาด
อนุกรมวิธาน

มีชื้อพ้องทั้งหมดดังนี้
R. tetragyna, R. trigyna, Linum trigynum, Linum cicanobum, Linum repens, Kittelocharis trigyna, Macrolium trigynum
ดูเพิ่ม

| --- | --- |
การแยกแยะหน่วยอนุกรมวิธาน:  Wikidata: Q9067863  Wikispecies: Reinwardtia  EPPO: 1REWG  FoC: 128110  GBIF: 3231346  GRIN: 10306  iNaturalist: 379648  IPNI: 24962-1  NCBI: 13653  NZOR: 6aa4a462-d695-4304-bc12-6840062004f5  POWO: urn:lsid:ipni.org:names:24962-1  Tropicos: 40023559
จัตุรัสแดง

| แหล่งมรดกโลกโดยยูเนสโก |
| --- | --- |
อาสนวิหารนักบุญเบซิล, หอสปาตคายา และพิพิธภัณฑ์ทางประวัติศาสตร์แห่งรัฐในด้านหลัง
ที่ตั้ง: มอสโก, ประเทศรัสเซีย
เกณฑ์พิจารณา: มรดกโลกทางวัฒนธรรม: i, ii, iv, vi
อ้างอิง: 545
ขึ้นทะเบียน: 1990 (สมัยที่ 14th)
พิกัด: 55°45′15″N 37°37′12″E﻿ / ﻿55.75417°N 37.62000°E﻿ / 55.75417; 37.62000
ตำแหน่งของจัตุรัสแดงในประเทศรัสเซียแสดงแผนที่รัสเซียจัตุรัสแดง (ยุโรป)แสดงแผนที่ยุโรป
จัตุรัสแดง (รัสเซีย: Красная площадь, อักษรโรมัน: Krásnaya plóshchad, สัทอักษรสากล: [ˈkrasnəjə ˈpɫoɕːɪtʲ]) เป็นจัตุรัสกลางเมืองของของกรุงมอสโก สหพันธรัฐรัสเซีย จัตุรัสแดงมีขนาดกว้าง 70 เมตร ยาว 695 เมตร มีขนาดพื้นที่รวม 23,100 ตารางเมตร จัตุรัสแดงอาจถือได้ว่าเป็นจัตุรัสกลางกรุงมอสโกและทั้งประเทศรัสเซียเพราะถนนสายสำคัญทุกสายของกรุงมอสโกจะวิ่งตรงออกจากจัตุรัสแดงแห่งนี้ นอกจากนี้ จัตุรัสแดงยังเป็นสถานที่ตั้งของมหาวิหารเซนต์เบซิล และสุสานวลาดิมีร์ เลนินอีกด้วย ชื่อจัตุรัสแดงมักเข้าใจผิดว่า คำว่า "แดง" ในชื่อจัตุรัส มาจากสีของคอมมิวนิสต์ หรือสีของอิฐในบริเวณนั้นที่เป็นสีแดง แต่แท้จริงแล้วชื่อจัตุรัสแดง มาจากภาษารัสเซียคำว่า красный (krásnyj) ซึ่งในภาษารัสเซียดั้งเดิมมีความหมายว่า สวยงาม ในขณะที่ภาษารัสเซียสมัยใหม่ แปลว่าสีแดง
ประวัติ

จัตุรัสแดงถูกตั้งขึ้นในช่วงศตวรรษที่ 15 ภายใต้พระราชโองการของพระเจ้าอีวานมหาราช การสร้างจัตุรัสแดงนี้มีจุดประสงค์เพื่อปรับปรุงความปลอดภัยของพระราชวังเครมลินโดยการสร้างพื้นที่นอกกำแพงวังสำหรับใช้ยิงเพราะตำแหน่งที่จัตุรัสแดงตั้งอยู่นั้นขาดแนวป้องกันทางธรรมชาติ โดยพื้นที่ของจัตุรัสแดงในสมัยนั้นถือเป็นศูนย์กลางของการค้าขาย ต่อมาในสมัยของพระเจ้าซาร์อีวานที่ 4 มหาวิหารเซนต์เบซิล มหาวิหารที่ถือเป็นหนึ่งในสัญลักษณ์ของจัตุรัสแดงในปัจจุบันก็ได้ถูกสร้างขึ้น หลังจากนั้นจัตุรัสแดงก็ถูกปรับปรุงพื้นที่เรื่อยมา จนกระทั่งหลังจากการรุกรานของฝรั่งเศสโดยนโปเลียน มีการเปลี่ยนแปลงครั้งใหญ่เกิดขึ้น อาคารบางหลังและสิ่งปลูกสร้างสำหรับการค้าขายซึ่งถูกไฟไหม้ได้ถูกรื้อถอนออกและมีการสร้างสิ่งใหม่ ๆ ขึ้นแทน อาทิเช่น รถราง การประดับด้วยโคมไฟ ห้างสรรพสินค้า GUM เป็นต้น
สมัยสหภาพโซเวียต จัตุรัสแดงใช้เป็นที่สำหรับการเดินสวนสนามแสดงแสนยานุภาพทางทหาร โดยจะมีการแสดงแสนยานุภาพทางการทหารสำหรับวันเมย์เดย์, วันแห่งชัยชนะ และการปฏิวัติเดือนตุลาคม การเดินขบวนสวนสนามที่เด่น ๆ มีอยู่ 2 เหตุการณ์ที่เกี่ยวข้องกับมหาสงครามรักชาติ คือ การเดินขบวนในปี ค.ศ. 1941 ซึ่งในเวลานั้น สหภาพโซเวียตกำลังถูกรุกรานโดยนาซีเยอรมนี ทหารที่มาเดินขบวนนั้น หลังเสร็จสิ้นการเดินขบวนก็ถูกส่งตรงจากจัตุรัสแดงไปแนวหน้าทันที และ อีกครั้งคือการเดินขบวนใน ค.ศ. 1945 ซึ่งเป็นการเดินฉลองชัยชนะหลังจากที่นาซีเยอรมนียอมแพ้ต่อสหภาพโซเวียตแล้ว
ต่อมาในปัจจุบัน จัตุรัสแดงถูกใช้เป็นสถานที่สำหรับการจัดแสดงของศิลปินและวงดนตรีชื่อดังหลายกลุ่มเช่น ชากีรา วงสกอร์เปียนส์ พอล แม็กคาร์ตนีย์ เป็นต้น นอกจากนี้ในเดือนมกราคม ค.ศ. 2008 รัสเซียได้ประกาศว่าจะกลับมาเดินขบวนอีกครั้งและในเดือนพฤษภาคมปีเดียวกัน ก็ได้มีการเดินขบวนเป็นครั้งแรกหลังจากการล่มสลายของสหภาพโซเวียต ล่าสุดในวันที่ 9 พฤษภาคม ค.ศ. 2010 ในโอกาสครบรอบ 65 ปีของการยอมรับความพ่ายแพ้ของเยอรมนี กองทหารจากฝรั่งเศส โปแลนด์ และสหราชอาณาจักรได้ร่วมกันเดินสวนสนามในวันแห่งชัยชนะที่มอสโกเป็นครั้งแรกในประวัติศาสตร์
การได้รับคัดเลือกเป็นมรดกโลก

ในปี พ.ศ. 2533 จัตุรัสแดงและอนุสาวรีย์เครมลินได้รับการคัดเลือกจาก UNESCO ให้เป็นมรดกโลกด้วยข้อกำหนดและหลักเกณฑ์ในการพิจารณา ดังต่อไปนี้
(i)  - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
(ii)  - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
(iv)  - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(vi)  - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
แหล่งข้อมูลอื่น

http://www.moscow.info/red-square/index.aspx เก็บถาวร 2013-05-05 ที่ เวย์แบ็กแมชชีน (อังกฤษ)
ดอกคูน (เพลง)

เพลง"ดอกคูน" แต่งเมื่อ ปี พ.ศ. 2515 คำร้องและทำนองโดย เวียรชัย พรหมสาขา ณ สกลนคร ขับร้องโดย เล็ก นิรมล หรือ นิรมล ทองสอดแสง (ผู้มีน้ำเสียงเหมือน สวลี ผกาพันธ์) ใช้เป็นเพลงประกอบละครโทรทัศน์ (ช่อง 5 ขาว-ดำ ขอนแก่น) ต่อมาได้ส่งเพลงนี้เข้าประกวดตามโครงการส่งเสริมนักร้องนักประพันธ์เพลง จัดโดยศูนย์คนตรีวาทินี เมื่อปี พ.ศ. 2527 ได้รับรางวัลที่ 2 (รางวัลที่ 1 คือเพลง สื่อรัก ของ สมชาย พรปรีชา) และศูนย์ดนตรีวาทินีได้ทำการบันทึกเป็นแผ่นเสียงขับร้องโดย ชื่นชม ยมสังข์
รับข้อมูลจาก "http://th.wikisource.org/wiki/ดอกคูน เก็บถาวร 2014-10-08 ที่ เวย์แบ็กแมชชีน"
แหล่งข้อมูลอื่น

ฟังเพลงดอกคูน (เล็ก นิรมล)
คู่รักนักไต่ฟ้า

2024 American film
| คู่รักนักไต่ฟ้า |
| --- | --- |
กำกับ:   เจฟฟ์ ซิมบัลลิสต์ มาเรีย บูโคนินา 
นักแสดงนำ: อันเจลา นิโคเลา อิวาน เบียร์คุส
กำกับภาพ: เรนาโต เซอร์ราโน ปาโบล โรฮาส อิวาน เบียร์คุส อันเจลา นิโคเลา
ตัดต่อ: อลันนาห์ ไบรน์ส เจฟฟ์ ซิมบัลลิสต์
ดนตรีประกอบ: ฌาคส์ โบรต์บาร์ เทเรซา ดอส ซานโตส คอสตา
บริษัทผู้สร้าง: XYZ Films Library Films All Rise Films  
ผู้จัดจำหน่าย: เน็ตฟลิกซ์
วันฉาย:   18 มกราคม ค.ศ. 2024 (2024-01-18) (ซันแดนซ์)  19 กรกฎาคม ค.ศ. 2024 (2024-07-19)  
ความยาว: 100 นาที
ประเทศ: สหรัฐ
ภาษา: อังกฤษ
คู่รักนักไต่ฟ้า เป็นภาพยนตร์สารคดีอเมริกันปี 2024 กำกับโดยเจฟฟ์ ซิมบัลลิสต์ และร่วมกำกับโดย มาเรีย บูโคนินา และอำนวยการสร้างโดยซิมบัลลิสต์, บุคโคนินา, ทาเมียร์ อาร์ดอน และคริส สมิธ เรื่องรวมเกี่ยวกับการปีนตึกสูง โดยติดตามคู่รักชาวรัสเซีย อันเจลา นิโคเลาและอิวาน เบียร์คุส
นักแสดง

อิวาน เบียร์คุส
อันเจลา นิโคเลา
เปิดตัว

คู่รักนักไต่ฟ้า ได้รับการเปิดตัวครั้งแรกที่เทศกาลภาพยนตร์ซันแดนซ์ 2024  และไม่กี่วันถัดมา เน็ตฟลิกซ์ ได้ซื้อสิทธิจัดจำหน่ายภาพยนตร์สารคดีเรื่องนี้  ภาพยนตร์เรื่องนี้ออกฉายบน เน็ตฟลิกซ์ เมื่อวันที่ 19 กรกฎาคม 2024
การตอบรับ

บนเว็บไซต์รวบรวมบทวิจารณ์ รอตเทนโทเมโทส์ พบว่า 72% ของบทวิจารณ์โดยนักวิจารณ์ 46 คนเป็นไปในทางบวก ด้วยคะแนนเฉลี่ย 6.5/10  โดยบทสรุปร่วมบนเว็บไซต์ระบุไว้ว่า: " คู่รักนักไต่ฟ้าเป็นภาพยนตร์สารคดีที่ผสมผสานความโรแมนติกเข้ากับความตื่นเต้นสุดหวาดเสียว"
บทวิจารณ์โดย John Nugent ของนิตยสาร Empire โดยยกย่องความสามารถของภาพยนตร์เรื่องนี้ในการดึงดูดใจผู้ชม แต่ "ยังไม่ถึงจุดสูงสุดเท่าที่ควร" บทวิจารณ์ยังระบุด้วยว่าภาพยนตร์เรื่องนี้สามารถมองได้ว่าเป็นการโฆษณาNFTอันเป็นเอกลักษณ์ของคู่รักคู่นี้
Nell Minow จากเว็บไซต์ RogerEbert.com ให้คะแนนภาพยนตร์ 2 จาก 5 ดาว ให้คะแนนภาพยนตร์เรื่องนี้ 2 ดาวจาก 5 ดาว โดยกล่าวว่าการไต่ระดับขึ้นนั้นเป็นเพียงการแสดงละคร และตัวเอก "เห็นแก่ตัวโดยสิ้นเชิง"
แหล่งข้อมูลอื่น

คู่รักนักไต่ฟ้า ที่อินเทอร์เน็ตมูวีเดตาเบส
คู่รักนักไต่ฟ้า ที่รอตเทนโทเมโทส์
คู่ปรับฉบับหัวใจ

| คู่ปรับฉบับหัวใจ |
| --- | --- |
ประเภท: ละครโทรทัศน์
สร้างโดย: บริษัท ดาราวิดีโอ จำกัด
เขียนโดย: บทประพันธ์ : เทพิตา  บทโทรทัศน์ : ศักดิ์ชาติ
กำกับโดย: แดง บูรพา
แสดงนำ: ธันวา สุริยจักร  อัษฎาพร สิริวัฒน์ธนกุล จุติ จำเริญเกตุประทีป  พิมประภา ตั้งประภาพร   วาทิต โสภา   พิมพ์ปวีณ์ โคกระบินทร์
ดนตรีแก่นเรื่องเปิด: เพลง "คู่ปรับฉบับหัวใจ" ขับร้องโดย ธันวา สุริยจักร และอัษฎาพร สิริวัฒน์ธนกุล
ดนตรีแก่นเรื่องปิด: เพลง "ผิดแค่ไหน" ขับร้องโดย ภูริวัชร์ ธีระชาติ (ถังเบียร์ AF10)   เพลง "คำตอบ (The Answer)" ขับร้องโดย วาทิต โสภา และพิมพ์ปวีณ์ โคกระบินทร์
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 14 ตอน
การผลิต
สถานที่ถ่ายทำ:  ประเทศไทย
ความยาวตอน: 130 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 28 ตุลาคม พ.ศ. 2558 (ทุกวันพุธ-พฤหัสบดี) – 10 ธันวาคม พ.ศ. 2558 (ทุกวันพุธ-พฤหัสบดี)
คู่ปรับฉบับหัวใจ เป็นละครโทรทัศน์ไทย สร้างครั้งแรกปี พ.ศ. 2558 นำแสดงโดย ธันวา สุริยจักร และอัษฎาพร สิริวัฒน์ธนกุล บทประพันธ์โดย เทพิตา บทโทรทัศน์โดย ศักดิ์ชาติ กำกับการแสดงโดย แดง บูรพา ผลิตโดย บริษัท ดาราวิดีโอ จำกัด ออกอากาศทางสถานีโทรทัศน์สีกองทัพบกช่อง 7
นักแสดง

| ตัวละคร | นำแสดงโดย |
| --- | --- |
มาวิน พิทักษ์พงษ์: ธันวา สุริยจักร
แพรไหม: อัษฎาพร สิริวัฒน์ธนกุล
ชนน: จุติ จำเริญเกตุประทีป
นารา บุญนเรศ: พิมประภา ตั้งประภาพร
อินทร สกุลวงศ์ศักดิ์: วาทิต โสภา
รตี:  พิมพ์ปวีณ์ โคกระบินทร์
อภิชาต: สุรเกียรติ บุนนาค
นิชา บุญนเรศ: ณธิดา ภัทรชาญไชย
จริยา: ณิชานันท์ ฝั้นแก้ว
ปรัชญา: ปิติพน พรตรีสัตย์
อานนท์ พิทักษ์พงษ์: ทูน หิรัญทรัพย์
มยุรา พิทักษ์พงษ์: ธนาภรณ์ จิตต์จำรึก
มานี: นาตยา จันทร์รุ่ง
ชัด: ปริญญ์ วิกรานต์
จักรี บุญนเรศ: ภุชงค์ โยธาพิทักษ์ 
รุจิรา บุญนเรศ: ณหทัย พิจิตรา
สินชัย สกุลวงศ์ศักดิ์: ศตวรรษ ดุลยวิจิตร
นายกุล: เอก โอรี
นางน้อม: รชนีกร พันธุ์มณี
สมศักดิ์:  วีระชัย หัตถโกวิท
รัศมี: สุธิตา เกตานนท์
นงนุช: อรุโณทัย จิตรีขันธ์
รังสิมา: ด.ญ. ชวัลรัตน์ เจนจิตรานนท์
ด้วง (เพื่อนอภิชาต 1): กฤษณนาถ มะลิวัลย์
เก๋า (เพื่อนอภิชาต 2): ศิรวิชญ์ สังวริบุตร
เสี่ยชาติ: ณรงค์ศักดิ์ เลิศวรานุรักษ์
อาจารย์ชัย (อาจารย์มหาวิทยาลัย): สุรศักดิ์ โชติทินวัฒน์
พี่ปิ่น (เจ้าของร้านดอกไม้): นราวัลย์ จันทร์เจริญ
นักศึกษามหาวิทยาลัย: พสธร ทรงถาวรทวี
เพลงประกอบละคร

รวมเพลงประกอบละครคู่ปรับฉบับหัวใจ (Official)
เพลงประกอบละคร > ปี พ.ศ. 2558

เพลง "คู่ปรับฉบับหัวใจ" ขับร้องโดย ธันวา สุริยจักร และอัษฎาพร สิริวัฒน์ธนกุล
เพลง "ผิดแค่ไหน" ขับร้องโดย ภูริวัชร์ ธีระชาติ (ถังเบียร์ AF10)
เพลง "คำตอบ (The Answer)" ขับร้องโดย วาทิต โสภา และพิมพ์ปวีณ์ โคกระบินทร์
แหล่งข้อมูลอื่น

คู่ปรับฉบับหัวใจ ที่สยามโซน
คู่มหากาฬ ซ่าส์สะท้านเมือง

| คู่มหากาฬ ซ่าส์สะท้านเมือง |
| --- | --- |

ประเภท: ตลก ตำรวจคู่หู แอคชั่น ตำรวจ
เค้าโครงจาก: ริกก์ส คนมหากาฬ โดย เชน แบล็ก
พัฒนาโดย: แมตต์ มิลเลอร์
แสดงนำ:   เดมอน เวย์ยันส์  เคลย์น ครอว์ฟอร์ต  จอร์ดานา เบรวสเตอร์  คีชา ชาร์ป  เควิน ราห์ม  โจนาธาน เฟอร์นันเดส  ชันด์เลอร์ คินนีย์  เดนเต้ บราวน์  ไมเคิล มิตเชนอร์ 
ผู้ประพันธ์ดนตรีแก่นเรื่อง: โว วิลเลียมส์
ผู้ประพันธ์เพลง:   จอร์ช กรามอน  เบน เดคเตอร์  ทรี อดัมส์  โรเบิร์ต รีเดคเตอร์ 
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 2
จำนวนตอน: 28 (รายชื่อตอน)
การผลิต
ผู้อำนวยการผลิต:   แมทท์ มิลเลอร์  แดน ลิน  เจนนิเฟอร์ กวาทซ์ส  แม๊คจี 
ผู้อำนวยการสร้าง: เคลลี่ วาน ฮอน
สถานที่ถ่ายทำ: ลอสแอนเจลิส แคลิฟฟอร์เนีย
ผู้กำกับภาพ: รัมเซย์ นิคเคลล์ เดวอด ม็อคเนสส์
ผู้ลำดับภาพ: แมทท์ บาร์เบอร์
ความยาวตอน: 42-46 นาที
บริษัทผู้ผลิต:   Good Session Productions  Lin Pictures  Warner Bros. Television 
ออกอากาศ
เครือข่าย: Fox
ออกอากาศ: 21 กันยายน ค.ศ. 2016 (2016-09-21) – ปัจจุบัน
คู่มหากาฬ ซ่าส์สะท้านเมือง (อังกฤษ: Lethal Weapon) เป็นละครโทรทัศน์อเมริกาที่สร้างขึ้นในปีพ.ศ. 2559 ออกอากาศในปี พ.ศ. 2559 ช่อง Fox โดยมีเนื้อเรื่องมาจาก ภาพยนตร์จตุรภาคริกก์ส คนมหากาฬ ที่ เมล กิ๊บสัน และ เดนนี่ โกลฟเวอร์ แสดงนำ นำแสดงโดย เดมอน เวย์ยันส์, เคลย์น ครอว์ฟอร์ต, จอร์ดานา เบรวสเตอร์ ,คีชา ชาร์ป, เควิน ราห์ม, โจนาธาน เฟอร์นันเดส, ชันด์เลอร์ คินนีย์, เดนเต้ บราวน์, ไมเคิล มิตเชนอร์ ออกอากาศในประเทศไทยทางช่อง โมโน 29 ในปี พ.ศ. 2560
เนื้อเรื่องย่อ

เรื่องราวของเจ้าหน้าที่ตำรวจเท็กซัสและอดีตนาวิกโยธิน นามว่า มาร์ติน ริกส์ ที่ทนทุกข์ทรมานจากการสูญเสียภรรยาและลูกในอุบัติเหตุ เขาย้ายมาอยู่ที่นครลอสแอนเจลิสเพื่อเริ่มต้นชีวิตใหม่ และที่นี่เขาได้พบกับคู่หูคนใหม่ โรเจอร์ เมอร์ทัค นักสืบแห่งกรมตำรวจลอสแอนเจลิส ที่เพิ่งฟื้นจากโรคหัวใจมาหยกๆ แต่ต้องมารับมือกับคู่หูบ้าพลังอย่างเขา
นักแสดงนำ

เดมอน เวย์ยันส์ รับบท โรเจอร์ มาทัช
เคลย์น ครอว์ฟอร์ต รับบท มาร์ติน ริกก์ส
จอร์ดานา เบรวสเตอร์ รับบท ดร.  เมารีน คาร์ฮิลล์
คีชา ชาร์ป รับบท ทริช มาทัช
เควิน ราห์ม รับบท กัปตันบรู๊ค เอเวอรี
โจนาธาน เฟอร์นันเดส รับบท โบนาร์ด สกอร์เซเซ่
ชันด์เลอร์ คินนีย์ รับบท ไรอาน่า มาทัช
เดนเต้ บราวน์ รับบท รับบท โรเจอร์ มาทัช เจอาร์
ไมเคิล มิตเชนอร์ รับบท นักสืบซอนย่า ไบลีย์
แหล่งข้อมูลอื่น

คู่มหากาฬ ซ่าส์สะท้านเมือง ที่อินเทอร์เน็ตมูวีเดตาเบส
ลำดับรายการโทรทัศน์

| โมโน 29  : ภาพยนตร์ซีรีส์ วันเสาร์- อาทิตย์ เวลา 18:15 น>  - 19:15 น. |
| --- | --- | --- |
| ก่อนหน้า |  คู่มหากาฬ ซ่าส์สะท้านเมือง  | ถัดไป |
|  ---  |  คู่มหากาฬ ซ่าส์สะท้านเมือง  |  ยังเป็นปัจจุบัน  |
ดีดี แฮร์ริสัน

ดีดี แฮร์ริสัน (ชื่อเล่น: ดีดี  11 ตุลาคม พ.ศ. 2534 — ) เป็นนักกีฬาวอลเลย์บอลหญิงชาวอเมริกัน และเป็นผู้เล่นให้ทีมสุพรีม ชลบุรี
ประวิตร โรจนพฤกษ์

ประวิตร โรจนพฤกษ์ เป็นนักหนังสือพิมพ์ชาวไทยซึ่งเป็นผู้เขียนอาวุโสของหนังสือพิมพ์ ข่าวสดอิงลิช เดิมเขาเขียนคอลัมน์ประจำให้กับหนังสือพิมพ์ เดอะเนชั่น แต่ถูกบีบให้ลาออกเนื่องจากความเห็นทางการเมืองของเขาหลังรัฐประหารในปี 2557  คณะรักษาความสงบแห่งชาติได้ออกคำสั่งที่ 6/2557 ให้เขามารายงานตัวในวันที่ 25 พฤษภาคม พ.ศ. 2557 เรื่อง ก่อนหน้านั้น เขาเป็นนักต่อสู้เรียกร้องประชาธิปไตยและเสรีภาพในการแสดงออกคนสำคัญ และถูกสอบสวนหลายครั้ง หลังรัฐประหารเขาถูกจับในข้อหาความผิดต่อองค์พระมหากษัตริย์และควบคุมตัวหนึ่งสัปดาห์ เขาวิจารณ์คณะทหารผู้ยึดอำนาจปกครองและความพยายามจำกัดเสรีภาพอย่างมาก เขาเคยถูกควบคุมตัวเพื่อ "ปรับทัศนคติ" สองครั้ง และในปี 2560 มีข้อกล่าวหาปลุกปั่นให้ขัดขืนอำนาจปกครองจากโพสต์เฟซบุ๊ก
เขาเป็นเฟลโลว์รอยเตอส์ที่มหาวิทยาลัยฟิลิปปินส์ และนักเรียนทุนชีฟเวนนิงที่มหาวิทยาลัยออกซฟอร์ด แอนดรูว์ แม็กเกรเกอร์ มาร์แชลล์อธิบายประวิทย์ว่าเป็น "ผู้สื่อข่าวยอดเยี่ยมคนหนึ่งของประเทศ"
ธงแซนซิบาร์

ธงแซนซิบาร์
ธงแซนซิบาร์ ประกาศใช้เมื่อวันที่ 9 มกราคม ค.ศ. 2005 ประกอบด้วยแถบ 3 สีคือ สีน้ำเงิน สีดำ และสีเขียว เรียงจากบนลงล่าง ด้านคันธงมุมบนประดับด้วยธงชาติแทนซาเนีย โดยสีน้ำเงินแทนแหล่งน้ำ สีดำแทนชาวสวาฮีลี และสีเขียวแทนพืชพันธุ์ ธงแซนซิบาร์มีที่มาจากธงชาติสาธารณรัฐประชาชนแซนซิบาร์และเพมบา ในปี ค.ศ. 1964
ธงในอดีต

แซนซิบาร์ใช้ธงสีแดงตามรัฐสุลต่านมัสกัตและโอมาน มาตั้งแต่ ค.ศ. 1698 และใช้ต่อมาในสมัยรัฐสุลต่านแซนซิบาร์ จนกระทั่งได้รับเอกราชจากสหราชอาณาจักร ในปี ค.ศ. 1963 จึงมีการเพิ่มวงกลมสีเขียวที่ภายในประดับด้วยดอกกานพลูสีเหลือง 2 ดอก เข้าไปในธงสีแดง ต่อมาในวันที่ 12 มกราคม ค.ศ. 1964 รัฐสุลต่านแซนซิบาร์ถูกล้มล้าง และมีการสถาปนาสาธารณรัฐประชาชนแซนซิบาร์และเพมบา จึงมีการเปลี่ยนมาใช้ธงแถบสีดำ สีเหลืองและสีน้ำเงิน ต่อมาในวันที่ 29 มกราคม ปีเดียวกัน มีการเปลี่ยนมาใช้ธงแถบสีน้ำเงิน สีดำและสีเขียว ซึ่งมีพื้นฐานมาจากธงพรรคแอฟโฟร-ชีราซี (Afro-Shirazi Party) และใช้ต่อมาจนกระทั่งแซนซิบาร์รวมกับแทนกันยีกา กลายเป็นประเทศแทนซาเนียในปัจจุบัน
19 ตุลาคม ค.ศ. 1856 – 27 สิงหาคม ค.ศ. 1896
27 สิงหาคม ค.ศ. 1896 – 10 ธันวาคม ค.ศ. 1963
10 ธันวาคม ค.ศ. 1963 – 12 มกราคม ค.ศ. 1964
12 มกราคม ค.ศ. 1964 – 29 มกราคม ค.ศ. 1964
29 มกราคม ค.ศ. 1964 – 26 เมษายน ค.ศ. 1964
27 เมษายน ค.ศ. 1964 – 8 มกราคม ค.ศ. 2005
ทอนย่า บ้าให้โลกคลั่ง

| ทอนย่า บ้าให้โลกคลั่ง |
| --- | --- |
Theatrical release poster
กำกับ: Craig Gillespie
เขียนบท: Steven Rogers
อำนวยการสร้าง:   Tom Ackerley  Margot Robbie  Steven Rogers  Bryan Unkeless 
นักแสดงนำ:   Margot Robbie  Sebastian Stan  Allison Janney  Julianne Nicholson  Bobby Cannavale 
กำกับภาพ: Nicolas Karakatsanis
ตัดต่อ: Tatiana S. Riegel
ดนตรีประกอบ: Peter Nashel
บริษัทผู้สร้าง:   LuckyChap Entertainment  Clubhouse Pictures  AI Film  
ผู้จัดจำหน่าย: Neon
วันฉาย:   8 กันยายน ค.ศ. 2017 (2017-09-08) (TIFF)  8 ธันวาคม ค.ศ. 2017 (2017-12-08) (United States) 
ความยาว: 119 minutes
ประเทศ: United States
ภาษา: English
ทุนสร้าง: $11 million
ทำเงิน: $46.3 million
ทอนย่า บ้าให้โลกคลั่ง เป็นภาพยนตร์ดราม่าชีวประวัติจากประเทศสหรัฐอเมริกา ออกฉายเมื่อ พ.ศ. 2560 กำกับโดย Craig Gillespie เขียนบทโดย Steven Rogers เล่าเรื่องของนักกีฬาฟิเกอร์สเกต Tonyha Harding
Allison Janney ได้รับรางวัลออสการ์ครั้งที่ 90 สาขานักแสดงสมทบหญิงยอดเยี่ยม จากภาพยนตร์เรื่องนี้